**Richard Dehmel**, rodným menom **Richard Fedor Leopold Dehmel** (\* 18. november 1863, Hermsdorf, dnes časť Münchehofe, Brandenbursko, Pruské kráľovstvo dnes Nemecko – † 8. február 1920, Blankenese, dnes Hamburg, Nemecko) bol nemecký básnik a spisovateľ tvoriaci hlavne v ére pred prvou svetovou vojnou, ktorý mal veľký vplyv na mladých spisovateľov kvôli jeho inováciám čo sa týka formy aj obsahu.

Život
-----

Dehmel sa narodil v rodine lesníka. Po skončení štúdií prírodných vied, ekonómie, literatúry a filozofie na Humboldtovej univerzite v Berlíne a Lipsku v roku 1887 pracoval ako úradník poisťovne a v roku 1895 sa stal spisovateľom na voľnej nohe. V období 1914 – 1916 bojoval na frontoch Prvej svetovej vojny, kde si vyslúžil zranenie. V roku 1920 zomrel na jeho následky.

Prvý krát sa oženil so sestrou Franza Oppenheimera Paulou v roku 1889. V roku 1899 sa rozviedol a cestoval po Európe so svojou druhou manželkou Idou Auerbachovou, ktorá písala feministickú poéziu.

Dielo
-----

Dehmel bol expresionista. Vo svojich skorých prácach si vyberal tému sociálnu, písal v naturalistickom štýle a stal sa jedným z veľkých básnikov, ktorí písali o biede pracujúcej triedy. Čo sa týka svetonázoru, bol ovplyvnený Friedrichom Nietzschem, preferoval individualizmus a slobodné inštinkty a vášne. Zároveň ho však priťahovalo sebaobetovanie a hľadanie harmonických etických myšlienok.

Túto protichodnosť zatienil jeho búrlivý osobný život a obsah a štýl jeho prác. Neskôr, jeho vyjadrovanie sa stalo vášnivým a dôrazným a extatická rétorika senzitívnou. V prvej zbierke básní *Erlösungen* (1891) sa ukazuje konflikt citovosti a askézy.

Dehmel našiel riešenie tohto konfliktu cez svoju dôveru voči mystickým silám lásky a sexu. Dospel k pohľadu na citový vzťah medzi mužom a ženou ako základu pre rozvoj ľudskej osobnosti a vyššiemu duchovnému životu. Je to téma jeho cyklických epických poém, napríklad *Zwei Menschen* (1903). Jeho spracovanie sexuálnych tém nebolo len vášnivé ale aj šokujúco úprimné.

Dehmel dobrovoľne slúžil v prvej svetovej vojne, z čoho vznikla bezprostredná dezilúzia vyjadrená v jeho poslednom diele vo forme vojnového denníka *Zwischen Volk und Menschheit* (1919. Iné dôležité práce sú *Weib und Welt* (1896), ktorá vyvolala škandál pre rúhanie a obscénnosť, *Die Verwandlungen der Venus* (1907) a *Schöne wilde Welt* (1913).

Vplyv diela
-----------

Dehmelovo pôsobenie v literatúre malo vplyv nielen na spisovateľskú nemeckú societu ale aj na hudobných skladateľov. Boli to Richard Strauss (ktorý sa stretol so svojím hlavným libretistom Hugo von Hofmannsthal v Dehmelovom dome), Max Reger, Alexander von Zemlinsky, Arnold Schoenberg, Oskar Fried, Alma Mahlerová, Anton Webern, Ignatz Waghalter, Carl Orff a Kurt Weill. Slovenský spisovateľ Ivan Krasko preložil jeho knihu *Príroda, symbol, umenie*, ktorá mu vyšla v Slovenských pohľadoch, čo si možno vyložiť ako záujem o Dehmelove myšlienky.

Dielo
-----

* *Erlösungen*. *Eine Seelenwandlung in Gedichten und Sprüchen*, 1891
* *Aber die Liebe. Ein Ehemanns- und Menschenbuch*. S obálkou od Hansa Thomu a ručnými obrázkami od Fidus, 1893
* *Lebensblätter*. básne a iné. S okrajovými kresbami Josepha Sattlera, 1895
* *Der Mitmensch*. Dráma, 1896
* *Weib und Welt*. básne a rozprávky, 1896; 1901
* *Lucifer*. Tanečná a glamour hra, 1899
* *Fitzebutze*. *Allerhand Schnickschnack für Kinder von Paula und Richard Dehmel*. S obrázkami od Ernsta Kreidolfa, 1900
* *Zwei Menschen*. Román v romanciach, 1903
* *Der Buntscheck. Ein Sammelbuch herzhafter Kunst für Ohr und Auge deutscher Kinder*. S obrázkami od Ernsta Kreidolfa, 1904
* *Fitzebutze*. *Hra snov v 5 dejstvách*. Zhudobnil ju Hermann Zilcher. učebnica, 1907
* *Die Verwandlungen der Venus*. rapsódia, 1907
* *Anno Domini 1812*. báseň, 1907
* *Eine Lebensmesse*. báseň. Zhudobnil Jan van Gilse, 1909 Heinrich Sthamer, 1940.
* *Die Gottesnacht*. Zážitok v snoch, 1911
* *Michel Michael*. Komédia, 1911
* *Jesus und Psyche*. Fantázia u Klingera, 1912
* *Schöne wilde Welt*. Nové básne a výroky, 1913
* *Volksstimme Gottesstimme*. vojnové básne, 1914a
* *Die stille Stadt*, 1896
* *Kriegs-Brevier*. Insel-Bücherei, 1917
* *Die Menschenfreunde*. Dráma, 1917
* *Hundert ausgewählte Gedichte*. Berlin: S. Fischer Verlag, 1909
* *Zwischen Volk und Menschheit*. Vojnový denník, 1919
* *Die Götterfamilie*. kozmopolitná komédia, 1921
* *Der Vogel Wandelbar*. Rozprávka. Pestalozzi-Verlag, 1924
* *Der kleine Held*. *Eine Dichtung für wohlgeratene Bengels und für Jedermann aus dem Volk*. Pestalozzi-Verlag, 1924
* *Mein Leben*. Autobiografia, 1922

Referencie
----------

1. 1 2 3 4   *Richard Dehmel (1863-1920)* [online]. Mahler Foundation, [cit. 2023-08-26]. Dostupné online.
2. ↑   *Richard Dehmel* [online]. britannica.com, [cit. 2023-07-28]. Dostupné online.
3. ↑   *Richard Dehmel - portrét* [online]. Leo Beck Institute, [cit. 2023-07-28]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Richard Dehmel**

Autoritné údaje: * abART: 16318
* BnF: 12149345d
* GND: 118679236
* ISNI: 000000010862713X
* LCCN: n85173130
* NK ČR: ola2002159243
* SNK: 203536
* VIAF: 2509022
* WorldCat: lccn-n85173130